text: [{"text_idx": "#000005", "text": "(Dhimma du\u2019aa\u2019ii sujuuda keessaa kanarratti ulamaa\u2019ii jiddutti wal dhabbii duddatu jira. barruu tana keessatti deebisaa adda addaatu gabaabinaan dhihaate. deebisaan Dr. Zaakir gaafii kanaaf kennes jalarratti katabamee jira)"}, {"text_idx": "#000006", "text": "Gaafii: rukuu\u2019aafii sujuuda keessatti du\u2019aa\u2019ii fedhan kadhachuun hayyamamaa?"}, {"text_idx": "#000007", "text": "Salaata guutuu keessattis tahee, Rukuu\u2019aa fi Sujuuda keessattis waan Nabiin (SAW) nu barsiise dhiistee waan biraa jechuu hin dandeessu. Fakkeenyaaf Akkuma Muslim fi Ibni Maajah gabaasan; hogguu rukuu\u2019aaf jilba qabannu \u201cSubhaana Rabbi yal aziim\u201d yeroo 3 ykn 2 yookanis yeroo 1 akka jennu ni beekama."}, {"text_idx": "#000008", "text": "Garuu ammoo du\u2019aa\u2019ii biroo tan Nabii keenya irraa dhufte yoo itti dabalatte rakkoo hin qabu. \u201cSubhaana Rabbi Yal aziim wabi hamdihi\u201d riwaayaa Abii Daawudi fi daara Quxnii fa\u2019atu gabaase. Rukuu\u2019aafi sujuuda keessattis \u201cSubahanaka Allahumma Rabbanaa Wabi Hamdika allaahumaghfirlii\u201d jechuun akka danda\u2019amu Bukhaarii fi Muslimtu gabaase."}, {"text_idx": "#000009", "text": "\u201cSubbuuhun qudduusun Rabbul Malaa\u2019ikati warruuhi\u201d jechuun akka dandahamu Muslimtu gabaase. Akkasuma \u201cAllahumma laka raka\u2019atu wa bika aamantu...\u201d hammaa dhumaatti jechuun ni danda\u2019ama. Ammas namni danda\u2019e yeroo barbaachisaa tahe keessatti du\u2019aa\u2019ii \u201cSubhaana Zil jabaruuti wal malakuuti wal kibdaaya wal a\u2019zama\u201d jechuun Rukuu\u2019aa fi sujuuda keessattis akka danda\u2019amu Abuu Daawudi fi Beeyhaqitu gabaase. Waan kanaa achii ifirraa kaastee bakka buusuu hin dandeessu."}, {"text_idx": "#000010", "text": "Gaafii: Sujuuda keessatti afaan arabaatiin ala afaan birootiin du\u2019aa\u2019ii godhachuun hayyamamaa?"}, {"text_idx": "#000011", "text": "Deebisaa: Gaafiin tun waan lama if keessaa qabdi. Kan duraa, Sujuuda keessatti du\u2019aa\u2019ii godhachuun ni hayyamamaa kan jedhu taha. Kana ilaalchisee Sahiih Muslim keessatti akkuma gabaafame, Nabi Muhammad-Sallallaahu Aleeyhi Wa Sallam-akkana jedhan \u201cilmi namaa yeroo kamiyyuu caalaa kan Rabbitti dhihaatu sujuuda keessatti, yeroo kana keessatti du\u2019aa\u2019ii heddummeessaa\u201d jedhan. Kanaafuu Eragamaan Rabbii (SAW) akka jedhanitti, yeroo du\u2019aa\u2019ii akkaan godhuu qabnu keessaa tokko yeroo sujuudaati. Akka ragaan hadiisa kanaa ibsutti, sujuuda keessatti Rabbi kadhachuun jaalatamaafi wanta Rasuulli itti nu jajjabeessaniidha."}, {"text_idx": "#000012", "text": "Gaafii lammataatti yoo ceenu, sujuuda keessatti afaan arabaatiin alatti afaan dhalootaa kan birootiin du\u2019aa\u2019ii godhachuun hayyamamaa? Kan jedhutu jira. Gaafii Kana ilaalchisee ulamaa\u2019iin yaada garagaraa kennan. Yaadni jalqabaa, sujuuda keessatti du\u2019aa\u2019ii fi zikrii hadiisa keessatti dhufe kan Ergamaan karaa godhan malee, du\u2019aa\u2019ii biroo kamiyyuu godhuun hin hayyamamu warra jedhutu jira. Yaadni lammataa; Afaan Arabaatiin yoo tahe du\u2019aa\u2019ii biroo kan dabalataa godhuun ni danda\u2019ama warra jedhutu jira. Yaadni sadaffaa, namni afaan Arabaa hin beeyne, afaanuma dhalootaatiin sujuuda keessatti Rabbii isaa kadhachuu mirga qaba warra jedhutu jira. Yaadota kanneen jidduu inni sirriidhaa kan sadaffaa kana. Namni Muslimaa afaan Arabaa yoo kan hin beekne tahe, sujuuda keessatti du\u2019aa\u2019ii hadiisa keessatti hin dhufinis haa tahuu, afaanuma dhalootaatiin du\u2019aa\u2019ii fedhe godhachuu mirga guutuu qaba. Ragaan waan kana haraama godhu hin jiru."}, {"text_idx": "#000014", "text": "Namni Muslimaa tokko osoo afaan Arabaa beeku, osoo du\u2019aa\u2019ii Afaan Arabaa beeku, salaata keessa Afaan birootiin du\u2019aa\u2019ii godhuun isaaf hin hayyamamu. Afaan Arabaa qofaan du\u2019aa\u2019ii godhuun isarratti dirqama."}, {"text_idx": "#000015", "text": "Namni Afaan Arabaa hin beeyne ammoo, yoo haajaa ofii sujuuda keessa Rabbitti himatuu fedhe afaanuma beekuun Rabbii isaa kadhatuu mirga guutuu qaba. Arabiffa wallaaluun kadhaa Rabbii irraa isa hin daangessu."}, {"text_idx": "#000017", "text": "Sujuuda keessatti namni du\u2019aa\u2019ii Afaan Arabaa beeku afaanuma Arabaatiin Rabbi kadhachuu qaba. namni haajaan jabduun itti jirtu kan Rabbii isaatti woywaachuu barbaadu, yoo du\u2019aa\u2019ii afaan Arabaa kan hin beeyne tahe Afaanuma beekuun Rabbii isaa kadhachuu mirga qaba."}, {"text_idx": "#000018", "text": "November 5, 2022 at 8:00 pmSalaata sunnaa qofa moo waajibaata kessattiis ni hayyamama?Reply"}, {"text_idx": "#000019", "text": "Salaata sunnaa qofa moo waajibaata kessattiis ni hayyamama?"}, {"text_idx": "#000020", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}, {"text_idx": "#000021", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]